Tupsukekomuurahainen

Tupsukekomuurahainen (Formica aquilonia) on Suomen ja Fennoskandian yleisin kekomuurahainen.Distribution of mound-building ant species (Formica spp., Hymenoptera) in Finland: preliminary results of a national survey (PDF), Pekka Punttila & Jouni Kilpeläinen, 2009, Ann. Zool. Fennici 46:1-15. Viitattu 2017-06-01.The Formicidae (Hymenoptera) of Fennoscandia and Denmark (PDF), C.A. Collingwood, 1979, Fauna Entomologica Scandinavica, Volume 8, 1979. Viitattu 2017-06-01.
IUCN luokittelee lajin maailmanlaajuisesti silmälläpidettäväksi. Tupsukekomuurahainen on Suomessa elinvoimainen.

Tupsukekomuurahainen on ulkonäöltään ja elintavoiltaan samantyyppinen kuin monet muutkin kekomuurahaislajit.

 Koko ja ulkonäkö 
Skandinaviassa työläisen pituus on 4–8,5 mm, kuningattaren ja kuhnurin pituus 8–10 mm.  Lajin työläiset ovat muiden kekomuurahaisten tapaan väritykseltään punaruskeita. Selkäpuoli on vaaleampi kuin osittain tumma pää ja perä. Kuningattaret ovat puna-ruskeita ja kuhnurit mustia.

Lajin erottaminen lähilajeista kaljukekomuurahainen, punakekomuurahainen ja karvakekomuurahainen perustuu lähinnä keskimääräiseen karvojen määrään selässä ja pään takareunassa. Tupsukekomuurahainen on yksi vähiten aggressiivinen kekomuurahaislaji.

 Levinneisyys 
Tupsukekomuurahainen pesii koko Suomessa. Lajin maailmanlaajuinen levinneisyys ulottuu Fennoskandiasta Siperian itäosiin ja Euroopassa etelässä Skotlannin pohjoisosiin ja Alpeille saakka.

 Elinympäristö ja elintavat 
Laji esiintyy enimmäkseen havumetsissä, mutta myös puisilla soilla ja alppiniityillä. Laji viihtyy metsän reunalla, jossa aurinko pääsee lämmittämään pesää.   Useita kekoja voi sijaita samassa metsässä lähekkäin.  Ne muodostavat usein yhteisön, joiden suurissa keoissa voi olla satoja munivia kuningattaria. Suuret pesät voivat olla yli kaksi metriä korkeita. Suomessa pesien keskikorkeus on noin puoli metriä.

Kuten muutkin kekomuurahaiset, tupsukekomuurahaiset lypsävät kirvojen mesikastetta eli makeaa ulostetta ja suojelevat karjaansa tehokkaasti. Lisäksi ne käyttävät ravintonaan keräämiään hyönteisiä.

 Kuvagalleria 

 Lähteet 

 Aiheesta muualla 
 Laji.fi: Tupsukekomuurahainen (Formica aquilonia)

 ITIS: Formica aquilonia 
 California Academy of Sciences, Antweb: Formica aquilonia 
 Pherobase: Semiochemicals of Formica aquilonia, the Wood ant 

Luokka:Muurahaiset